open-index/open-wikipedia-markdown huggingface dataset:
תיירות בהונגריה

ממוזער|250x250 פיקסלים|ארמון בודה, מראה מהאוויר
**[[הונגריה]]** היא המדינה השלוש עשרה בעולם במספר התיירים המגיעים אליה. תיירים אירופאים הם כ-98% מהתיירים המבקרים בהונגריה, כאשר רובם מאוסטריה, סלובקיה וגרמניה. עונת התיירות העיקרית בהונגריה היא מאפריל עד אוקטובר. בודפשט ואגם בלטון הם יעדי התיירות הפופולרים ביותר במדינה.

## תיירות בבודפשט
בודפשט הפכה לאחת מאתרי התיירות הפופולריים ביותר של מרכז אירופה מאז שנות ה-90. האטרקציות הבולטות בעיר כוללות את טירת בודה, הגלריה הלאומית ההונגרית, כנסיית מתיאש, בניין הפרלמנט והפארק העירוני. בעיר מוזיאונים רבים, שלושה בתי אופרה ומרחצאות תרמיים, כשהמוכר מהם הוא. טירת בודה, גדות נהר הדנובה ושדרות אנדראשי הוכרו כאתרי מורשת עולמית של אונסק"ו.

בהונגריה יש כ-1,300 מעיינות תרמיים, שליש מהם משמשים כמכוני ספא. המים התרמיים ותרבות הספא של הונגריה נחשבים למוקדי משיכת תיירים. רק לצרפת, יפן, בולגריה, איסלנד ואיטליה יש קיבולת מים תרמיים דומה. המרחצאות התרמיים של הונגריה משמשים כבר כ-2,000 שנה לניקוי, הרפיה והקלה על כאבים. הרומאים היו הראשונים להשתמש במים התרמיים של הונגריה, כבר במאה הראשונה, כאשר בנו מרחצאות על גדות נהר הדנובה.

ישנן מאתיים מערות ידועות מתחת לבודפשט, שבחלקן תיירים יכולים לבקר ומהוות אטרקציה תיירותית פופולרית. בגבעות בודה יש מערות שייחודיות בכך שנוצרו על ידי מים תרמיים העולים מלמטה, ולא על ידי מי גשמים. מערת הנטיפים "Pálvölgy" נחשבת לאחת הגדולות שבהן והתגלתה בתחילת המאה ה-20. היא הגדולה מבין מערכות המערות בגבעות בודה.

## תיירות אזורית
אגם בלטון במערב הונגריה הוא אגם המים המתוקים הגדול ביותר במרכז אירופה. זהו יעד התיירות השני בחשיבותו בהונגריה. 2.5 מיליון תיירים ביקרו באגם ב-1994.

## מספר מבקרים על פי מדינה
רוב המבקרים השוהים בהונגריה לטווח קצר (לא כולל מבקרים השוהים מחוץ ללינה מסחרית ומבקרים המבקרים ליום אחד בלבד) הם מהמדינות הבאות:

## קישורים חיצוניים
* 

## הערות שוליים

קטגוריה:הונגריה: תיירות
רז טוויזר

**רז יהושע טוויזר** (נולד ב-9 באפריל 1999) הוא כדורגלן ישראלי המשחק בעמדת הקיצוני בהפועל עכו.

## קריירה
טוויזר התחיל את הקריירה שלו במחלקת הנוער של הפועל עכו במדיה שיחק בכל קבוצות הגיל. בינואר  הושאל למחלקת הנוער של מכבי צור שלום.

ב-2 באוגוסט 2018 ערך את הופעת הבכורה שלו בקבוצה הבוגרת בהפסד 2-0 להפועל אכסאל במסגרת גביע הטוטו. ב-23 באוגוסט ערך את הופעת הבכורה שלו בליגה הלאומית בתיקו 0-0 נגד הפועל מרמורק. ב-19 בספטמבר 2019 הבקיע את שער הבכורה שלו בקבוצה בניצחון 1-2 נגד בני סכנין. עונה לאחר מכן שיחק בכל משחקי הליגה של הקבוצה ורשם 12 שערים.

בקיץ  חתם בהפועל תל אביב תמורת 250 אלף שקלים. ב-11 בספטמבר ערך את הופעת הבכורה שלו בליגת העל בניצחון 0-2 נגד עירוני קריית שמונה. ב-13 בנובמבר 2022 הבקיע את שער הבכורה שלו בקבוצה בהפסד 5-2 למכבי חיפה. ב-13 במאי 2023 הבקיע צמד בניצחון 1-2 נגד הפועל חדרה. בסיום העונה שוחרר מהמועדון לאחר שלא מצא את מקומו.

בקיץ  חתם בהפועל חדרה. בינואר 2025 חזר להפועל עכו.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:עכו: כדורגלנים
קטגוריה:כדורגלני הפועל עכו
קטגוריה:כדורגלני הפועל תל אביב
קטגוריה:כדורגלני הפועל חדרה
קטגוריה:ישראלים שנולדו ב-1999
חוסה מנואל קופטה

**חוסה מנואל אריאס קוֹפֶּטֶה** (בספרדית: **José Manuel Arias Copete**; נולד ב-10 באוקטובר 1999) הוא כדורגלן ספרדי המשחק בעמדת הבלם בקבוצת ולנסיה מהלה ליגה.

## קריירה
קופטה נולד באסיחה, שבאנדלוסיה, והוא בוגר מחלקת הנוער של אסיחה באלומפיה. ב-19 במרץ 2016, ערך קופטה את הופעת הבכורה שלו בקבוצה הבוגרת בגיל 16 בלבד, כשנכנס כמחליף בניצחון 2-0 בחוץ נגד קבסנסה.

קופטה זכה לדקות משחק מועטות באסיחה, וב-4 בינואר 2018, הוא עבר לקורדובה עד סוף העונה, ושיחק עבור קבוצת המילואים שלה.

ב-7 ביוני 2018, חתם קופטה על חוזה לשלוש שנים בויאריאל, ושובץ בתחילה בויאריאל ג', אשר שיחקה בליגה הרביעית. ב-22 ביולי של השנה שלאחר מכן, הוא הושאל לשנה אחת לפנייה דפורטיבה, ששיחקה בליגה השלישית, וכשחזר ביולי 2020, הוא שיחק עבור ויאריאל ב', גם בליגה השלישית.

ב-17 ביוני 2021, חתם קופטה לשנה אחת בפונפראדינה מליגת המשנה. הוא ערך את הופעת הבכורה שלו בקבוצה הבוגרת ב-14 באוגוסט, כשפתח בהרכב בניצחון ביתי 1-0 על אלקורקון.

ב-29 ביוני 2022, חתם קופטה על חוזה לארבע שנים במיורקה מהלה ליגה.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:בלמי כדורגל ספרדים
קטגוריה:כדורגלני פונפראדינה
קטגוריה:כדורגלני קורדובה
קטגוריה:כדורגלני ויאריאל
קטגוריה:כדורגלני מיורקה
קטגוריה:כדורגלני ולנסיה
קטגוריה:ספרדים שנולדו ב-1999
ביטויי סלנג של דור ה-Z ודור האלפא

**ביטויי סלנג של [[דור ה-Z]] ו[[דור האלפא]]** הן מילות סלנג אשר פופולריות במיוחד בקרב האוכלוסייה שנולדה בין סוף שנות ה-90 לתחילת העשור השני של המאה ה-21. הסלנג של דור ה-Z ודור האלפא מושפע מאוד מתרבות האינטרנט ומתופעות אינטרנט (מימז - לדוגמה סיקס סבן), והתפתח במיוחד בזכות פלטפורמות מדיה חברתית כמו יוטיוב, רדיט, טוויטר, אינסטגרם וכן גם טיקטוק, אשר סייעו באופן מהותי בהתפשטות המהירה של הסלנג החדש בקרב צעירים רבים ברחבי העולם.

חלק גדול ממילות הסלנג הפופולריות ביותר בקרב דור ה-Z ודור האלפא משקפות את החוויות החברתיות הייחודיות, ההומור והתרבות המקוונת אשר נפוצה במיוחד בקרב דור ה-Z ודור האלפא. המקורות לביטויי הסלנג מגוונים, וכוללים, בין היתר, ביטויים שהגיעו מהסלנג האפרו-אמריקני, מתת-תרבות הגיימרים, תת-תרבות הנשפים הלהט"בית ואף מתת-תרבות האינסל (ובישראל, גם מתתי-התרבות של הערסים וצרכני הסמים).

## רשימת ביטויי סלנג נפוצים בקרב דור ה-Z ודור האלפא

## רשימת ביטויי סלנג עבריים בקרב דור ה-Z ודור האלפא

## קישורים חיצוניים
* 
* 

## הערות שוליים

קטגוריה:סלנג
לאו רומן

**לאונרדו "לאו" רוֹמָן ריקלמה** (בספרדית: **Leonardo** "**Leo**" **Román Riquelme**; נולד ב-6 ביולי 2000) הוא כדורגלן ספרדי המשחק בעמדת השוער בקבוצת מיורקה מהלה ליגה.

## קריירת מועדונים
רומן נולד באיביזה שבאיים הבלאריים, ושיחק במחלקות הנוער של מספר קבוצות מקומיות, בהן סנט ראפל, לפני שהצטרף למחלקת הנוער של פנייה דפורטיבה בשנת 2017. ב-31 באוגוסט 2018, לאחר סיום הכשרתו במחלקת הנוער, הוא חזר לסנט ראפל בהשאלה לעונה, ושובץ בסגל הקבוצה הבוגרת.

רומן ערך את הופעת הבכורה שלו בקבוצה ב-3 בנובמבר 2018, כשפתח בהפסד 1-2 בחוץ מול פובלנסה. הוא חזר לפנייה דפורטיבה ביוני שלאחר מכן, ושובץ בסגל הבוגרים.

ב-6 באוגוסט 2020, חתם רומן על חוזה לארבע שנים במיורקה ושובץ תחילה בקבוצת המילואים, ששיחקה בליגה הרביעית. הוא ערך את הופעת הבכורה שלו בקבוצה הבוגרת ב-16 בדצמבר 2021, כשפתח בניצחון 6-0 בחוץ מול יאנרה בגביע המלך של אותה עונה.

רומן שיחק את המשחק הראשון שלו עבור מיורקה נגד קבוצה מקצוענית ב-5 בינואר 2022, כששיחק 90 דקות מלאות בניצחון 2-1 על אייבר, גם כן בגביע המלך. הוא ערך את הופעת הבכורה שלו בלה ליגה שלושה ימים לאחר מכן, כשפתח בהפסד 0-2 בחוץ מול לבאנטה.

ב-12 ביולי 2022, חידש רומן את חוזהו במיורקה עד 2026. ב-28 ביוני 2023, הוא הושאל לריאל אוביידו מליגת המשנה לעונה.

## חיים אישיים
אביו של רומן, ויסנטה, היה גם הוא שוער כדורגל, ובהמשך הפך למאמן. אחיו הבכור, אלכסנדרו, גם הוא משחק כשוער. אביו שיחק גם הוא בפנייה דפורטיבה ואימן אותו ואת אחיו בסנט ראפל.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:כדורגלני מיורקה
קטגוריה:כדורגלני ריאל אוביידו
קטגוריה:שוערי כדורגל ספרדים
קטגוריה:ספרדים שנולדו ב-2000
החוק הריפוארי

**החוק הריפוארי** (בלטינית: ***Lex Ripuaria***, נכתב גם ***Lex Ribuaria***) הוא קובץ חוקים גרמאניים , שניתן לפרנקים הריפוארים, שישבו מעבר לנהר הריין, ככל הנראה לאחר שנת 596. גרסתו המעודכנת נערכה בידי המלך הפרנקי המרובינגי דגוברט הראשון (629–639).
החוק הריפוארי נכתב בהשפעתו הישירה של החוק הסאלי, קובץ החוקים של הפרנקים הסאלים.

## כתבי היד ומבנה החוק
שרדו 35 כתבי יד, בנוסף לכתבי יד שאבדו, ששימשו בסיס למהדורות הישנות, וכולם אינם קודמים לזמנו של קרל הגדול (מלך הפרנקים בשנים 768–814). בכל כתבי היד הללו הטקסט זהה, אבל הוא טקסט מתוקן (*lex emendata*).
הגרסה המעודכנת של החוק הריפוארי כוללת 89 סעיפים, ומתחלקת לשלוש חטיבות הטרוגניות. פרקים 1–31 כוללים לוח מחירים של "פיצויים" (*compositio*), קנס כספי שהנאשם נדרש לשלם לתובע או לניזוק, כל עוד לא מדובר באובדן בנפש; למרות שהקנסות מחושבים לפי יחידה של 18 סולידי, ולא לפי יחידה של 15 סולידי כמו בחוק הסאלי, ברור שחלק זה כבר מושפע מהחוק הסאלי. פרקים 32–64 לקוחים ישירות מהחוק הסאלי; סעיפי החוק עוקבים אחר אותו הסדר; יחידת הפיצויים היא 15 סולידי. פרקים 65–89 כוללים סעיפים מסוגים שונים, חלקם לקוחים מהחוק הסאלי, ואחרים ממקור לא ידוע.

הגרסה המעודכנת של החוק נערכה בתקופת שלטונו של דגוברט הראשון, שבה כוחם של המאיורדומי (הממונים על הארמון) עדיין היה מינימלי, שכן ידוע על מאיורדומוס שמאוים בעונש מוות על לקיחת שוחד במהלך תפקידיו השיפוטיים. עם זאת, סביר להניח ששני החלקים הראשונים עתיקים יותר מהשלישי. כבר בחוק הריפוארי השוני מהחוק הגרמאני הישן גדול יותר מאשר בחוק הסאלי. בחוק הריפוארי מיוחסת חשיבות מסוימת לתעודות כתובות; הכמורה מוגנת על ידי "כופר נפש" (*wergeld*)  גבוה יותר: 600 סולידי לכומר ו-900 לבישוף; מצד שני, ניתן יותר מקום לעדים בשבועה (*cojuratores*); ומצוינת הופעתו של משפט על ידי דו־קרב, שאינו מוזכר בחוק הסאלי.

לחוק הריפוארי יש השפעה גדולה על החוק הסקסוני  של שנת 802.

## ראו גם
* החוק הסאלי
* החוק הבווארי

## מהדורות
* R. Sohm, "Monumenta Germaniae", Leges V (1883)

## קישורים חיצוניים
* מידע על החוק הריפוארי ומסורת כתבי היד שלו

## הערות שוליים

קטגוריה:ממשל ומדיניות
קטגוריה:ימי הביניים
קטגוריה:חוקות
קטגוריה:פרנקים
ואישאלי ראמשבאבו

**וַאיְשַאלִי רַאמֶשְבַּאבּוּ** (בטמילית: **வைசாலி இரமேசுபாபு**; נולדה ב-21 ביוני 2001) היא שחמטאית הודית בדרגת רב-אמן. יחד עם אחיה ילד הפלא פראגנאננדה (המכונה פראג) הם האח והאחות הראשונים שזכו שניהם לדירוג רב-אמן. הם גם האח והאחות הראשונים שהעפילו לתחרות המועמדים.

נכון לספטמבר 2025, מדורגת במקום ה-22 בין הנשים בעולם וה-69 בדירוג הכללי בהודו.

## חיים אישיים
ואישאלי נולדה בצ'נאי, טמיל נאדו ב-21 ביוני 2001. אביה, ראמשבאבו, עבד כמנהל סניף בבנק TNSC, ואמה, נגאלקשמי, עקרת בית. אחיה הצעיר פראג הוא ילד פלא וגם רב-אמן שחמט.

## קריירה
ואישאלי זכתה באליפות העולם לנערות בשחמט עד גיל 12 ב-2012 ובגילאי 14 ב-2015. ב-2013, בגיל 12, היא ניצחה את אלוף העולם לעתיד בשחמט מגנוס קרלסן במשחק סימולטני שערך קרלסן בזמן שהותו בעיר הולדתה צ'נאי לאליפות העולם בשחמט 2013.

ב-2016 היא קיבלה תואר אמן בין-לאומי לנשים (WIM), ובאוקטובר 2016 היא דורגה במקום השני בהודו ובעולם מספר 12 בנות U16. באותה תקופה, היה לה מד כושר של 2300.

היא הפכה לרב-אמן לנשים (WGM) על ידי השלמת הנורמה האחרונה שלה בטורניר השחמט הפתוח של האוניברסיטה הטכנית של ריגה, לטביה ב-12 באוגוסט 2018.

ואישאלי היה חלק מהנבחרת שזכתה במדליות זהב באולימפיאדה המקוונת 2020, שם זכתה הודו במדליה הראשונה אי פעם.

היא קיבלה תואר אמן בין-לאומי (IM) בשנת 2021. בשנת 2022, ואישאלי זכתה ב-Fischer Memorial ה-8, השיגה 7.0/9 וזכתה בנורמת הרב-אמן השנייה שלה.

ואישאלי הוזמנה להשתתף באליפות נשים בשחמט מהיר של פיד"ה לשנת 2022, שם ניצחה את אלופת העולם בשחמט בבליץ לנשים, ביביסרה אסאובייבה, בשמינית הגמר, ואת בת ארצה הריקה דרונוואלי ברבע הגמר.

ואישאלי שיחקה על לוח 3 בחלקת הנשים באולימפיאדת השחמט ה-44 בממלאפורם, צ'נאי, ביולי-אוגוסט 2022. נבחרת הנשים של הודו זכתה במדליית הארד, ואישאלי זכתה בארד אישי ללוח 3.

ואישלי שיחקה ב־Tata Steel Challengers 2023, השיגה תוצאה של 4.5/14 וגברה על שני GMs בדירוג של 2600, לואיס פאולו סופי וג'רגוש פצ'ץ'. היא סיימה במקום ה-12 בדירוג הכללי.

באליפות קטר מאסטרס הפתוחה 2023, ואישאלי קיבלה את נורמת ה-GM האחרונה שלה לאחר שסיימה עם 5/9 ודירוג ביצועים של 2609. היא גם זכתה בפרס הנשים המובילות בטורניר, לאחר שסיימה עם שובר שוויון (דירוג ביצועים) טוב יותר מאשר בת ארצה דיביה דשמוך.

ואישאלי זכתה ב־FIDE Women's Grand Swiss 2023 שנערך באי מאן בכך שלא הפסידה אף משחק וציון 8.5/11, ובכך העפילה להתחרות בטורניר המועמדות לנשים שהתקיים בטורונטו, קנדה ב-2024. היא ואחיה הצעיר פראג הפכו לצמד האח ואחות הראשון שהעפיל כמועמדים המתאימים.

בדצמבר, בטורניר הפתוח IV El Llobregat 2023 בספרד, ואישאלי חצתה את רף הדירוג של 2500 Elo, ובכך עמדה בכל הדרישות לתואר רב-אמן והפכה לאישה השלישית והאדם ה-84 בהודו שעושה זאת.

ב-21 בינואר 2024, פדרציית השחמט של הודו הגישה בקשה לתואר רב-אמן בשם ואישאלי לוועדת ההסמכה של פיד"ה, המנהלת את תוארי פיד"ה.

בספטמבר 2025 זכתה בפעם השנייה ברציפות ב-FIDE Women's Grand Swiss שנערך בסמרקנד, בציון 8/11. בכך העפילה לטורניר המוקדמות לנשים (Candidates) הקובע את המועמדת שתיאבק עם אלופת העולם על התואר.

## קישורים חיצוניים

## הערות שוליים

קטגוריה:שחמטאים שהשתתפו באולימפיאדת השחמט
קטגוריה:אלופי עולם לנערים בשחמט
קטגוריה:רבי אמנים לנשים
קטגוריה:רבי-אמנים הודים
קטגוריה:הודים שנולדו ב-2001
מות הפרפר (שיר)

"**מות הפרפר**" הוא סינגל שהוקלט על ידי הזמרת הישראלית חוה אלברשטיין. את השיר הוציאה בשנת 1968 לאור חברת התקליטים CBS ישראל, כרצועה הראשונה באלבומה החמישי של אלברשטיין הנושא את אותו שם.

## רקע וכתיבה
"מות הפרפר" נכתב על ידי אהוד מנור, והולחן על ידי מישה סגל. השיר עוסק ביופיו וברכותו של הפרפר, שחייו קצרים ועדינים. מתוך הפרח הקר, מתאר הדובר פרפר "ממשי רך", המתחיל את מסעו היומי בחרצית ומסיים בכלנית, כשהוא חי יום אחד בלבד. לאורך חייו הקצרים הוא מוצא ביטחון ויופי, כאילו חי לנצח.

בחלק השני, הפרפר מזדקן ו"סב כתרח". בעודו חווה את השמש והירח, הוא מתמודד את התשוקה והכאב הכרוכים בחיים. השיר מדגיש את הפער בין יופיו של הפרפר לבין קוצר ימיו, ובכך מצביע על הארעיות שבעולם הטבע, שם הפרפר, בן יום, הופך לסמל של רוך שנמשך לנצח.

במרוצת השנים פורסמו כמה גרסאות כיסוי לשיר, כשהמוכרות ביניהן הן של דני רובס, נתנאלה, לימור שפירא ומישה סגל.

## הערות שוליים

קטגוריה:שירי חוה אלברשטיין
קטגוריה:שירי נתנאלה
קטגוריה:שירי דני רובס
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שהולחנו על ידי מישה סגל
קטגוריה:שירים על פרפרים
פרס בחנה

**פרס בחנה** על שם רחמן ורחל-לאה בחנה, מוענק מדי שנה מטעם האוניברסיטה העברית בירושלים לעבודות מחקר מצטיינות בתחום המשפט העברי ובתחום מחשבת ישראל. קרן הפרס מוגדרת כ"הקדש" כאשר הנאמן הוא האוניברסיטה העברית. גובה הקרן (נכון ל-2023) עומד על סך 227,203 ש"ח.

הפרס נחנך בשנת 1991 מכספי עזבונה של רחל-לאה בחנה שנפטרה אותה שנה והוענק בכל שנה לשני מחקרים בתחום מחשבת ישראל. שלוש שנים לאחר מכן, בשנת 1994, הורחב הפרס מכספי עזבונו של בעלה, רחמן בחנה, והוא מוענק מדי שנה גם לשני מחקרים בתחום המשפט העברי. גובה כל אחד מארבעת הפרסים השנתיים עומד על סך 7,500 ש"ח.

על הזוכים בפרס לאורך השנים נמנים ד"ר שי ווזנר (1998), הרב דוד בס(1999), בני פורת(2002), ד"ר מיכאל בריס(2004), אליעזר שופט(2024) ואיתמר אדלשטיין(2024).

## קישורים חיצוניים
*"פרס בחנה" באתר האוניברסיטה העברית
* 

## הערות שוליים

קטגוריה:האוניברסיטה העברית בירושלים: פרסים
בא אלי נער

"**בא אלי נער**" הוא סינגל שהוקלט על ידי הזמרת הישראלית חוה אלברשטיין. את השיר הוציאה בשנת 1968 לאור חברת התקליטים CBS ישראל, כסינגל מתוך אלבומה החמישי של אלברשטיין, "מות הפרפר".

## רקע וכתיבה
"בא אלי נער" נכתב והולחן על ידי עמיר אנדה ודרורה חבקין בהתאמה. על הפקתו המוזיקלית היה שמעון כהן אחראי. השיר מתאר מפגשים של הדוברת עם שלושה גברים שונים, שכל אחד מהם מעורר בה תגובה שונה לחלוטין. תחילה מגיע נער צעיר ומטופח, המבקש את ידה, אך היא מסרבת לו בכעס; בהמשך מופיע נער מקסים יותר, שמבקש לאכול איתה ולהפוך אותה לאשתו, אך היא שוב דוחה אותו. אולם כאשר מגיע זקן מכוער שאינו מבקש דבר, היא נמשכת אליו ונותנת לו את לבה מיד.

דרך ניגוד זה בין הצעירים המושכים לזקן המכוער, השיר מציג את החיבור האנושי כעניין חמקמק ולעיתים בלתי צפוי, שבו היופי החיצוני והקסם אינם הגורמים המכריעים. השיר גם מציף את האפשרות שהאהבה האמיתית מתעוררת דווקא במפגשים הלא-צפויים, המבוססים על משהו עמוק יותר מהמשיכה החיצונית.

## הצלחה מסחרית
ב-3 בנובמבר 1968 הוצג "בא אלי נער" כמועמד לכניסה למצעד הפזמונים השבועי של גלי צה"ל. בשבוע לאחר מכן דורג במקום העשירי – שיאו במצעד. אולם ב-17 בנובמבר יצא מהדירוג השבועי.

## מיקומי שיא

## הערות שוליים

קטגוריה:שירי חוה אלברשטיין
קטגוריה:שירים בעברית
קטגוריה:שירים שהולחנו על ידי דרורה חבקין
קטגוריה:סינגלים בהוצאת CBS ישראל
ריין ספנסר

**ריין ספנסר** (באנגלית: **Rain Spencer**; נולדה ב-21 בפברואר 2000) היא שחקנית אמריקאית. ידועה בעיקר עקב תפקידה כטיילור ג'ול בסדרת הנעורים הרומנטית "הקיץ שבו הפכתי ליפה".

## תחילת חיים
ספנסר נולדה בגרמניה, בזמן שאביה שירת שם בצבא ארצות הברית. בגיל שלוש עברה משפחתה לווילמינגטון, צפון קרוליינה, שם החלה לפתח את תחומי העניין שלה במשחק. מאוחר יותר, בגיל שמונה, עברה ספנסר ללוס אנג'לס.

## קריירה
בשנת 2022 החלה לשחק בסדרת הטלוויזיה "הקיץ שבו הפכתי ליפה". על משחקה בסרט "Good Girl Jane", זכתה ספנסר בפרס ההופעה הטובה ביותר בסרט נרטיבי בארצות הברית בפסטיבל הסרטים בטרייבקה.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקניות קולנוע וטלוויזיה אמריקאיות
קטגוריה:אמריקאיות שנולדו ב-2000
קטגוריה:אמריקאים שנולדו ב-2000
ארתור בראון (פוליטיקאי)

**ארתור בראון** (באנגלית: **Arthur Brown**; 8 במרץ 1843 – 12 בדצמבר 1906) היה חבר הסנאט של ארצות הברית מטעם יוטה.

## ביוגרפיה
### ראשית חייו
ארתור בראון נולד ב-8 במרץ 1843 בחווה בפרירי רונד, מחוז קאלאמזו, מישיגן. כשהיה בן שלוש עשרה עברה המשפחה לילו ספרינגס, אוהיו, שם למד במכללת אנטיוק, בה סיים תואר ראשון ב-1862. הוא המשיך ללימודי תואר שני באוניברסיטת מישיגן, תוך שלמד גם בבית הספר למשפטים של אוניברסיטת מישיגן, והוא קיבל תואר שני ב-1863 ותואר LLB ב-1864. בראון עסק בעריכת דין בקלמזו, וגם נכנס לפוליטיקה כרפובליקני.

### קריירה
בשנת 1879, הוא עבר לסולט לייק סיטי, טריטוריית יוטה, בתקווה להתמנות לתובע המחוזי של הטריטוריה. משלא התמנה, הקים במקום זאת משרד פרטי לעריכת דין.

כשהיה קרוב לארבעים ועורך דין מצליח, בראון הצטרף למפלגה הרפובליקנית ועלה בשורותיה. בשנת 1896 בית המחוקקים הרפובליקני ברובו בחר בו ובפרנק ג'. קנון כסנאטורים הראשונים של יוטה בסנאט האמריקני, תפקיד שהיה מבוקש על ידי אישים בולטים רבים מכיוון שהיה הפרס הפוליטי הגדול של המדינה. בראון כיוון לטווח הקצר, וכיהן בסנאט מ-22 בינואר 1896 ועד 3 במרץ 1897. הוא לא היה מועמד למינוי מחדש וחזר לעסוק בעריכת דין בסולט לייק סיטי.

בראון היה גם בן דודו השני של הנשיא לעתיד קלווין קולידג' וחבר בכנסיית קהילת פיליפס, בסולט לייק סיטי.

### נשים, פילגשים ומוות
בראון התחתן לראשונה עם לידיה קון, ממנה נולדה לו בת, אליס. בראון התחתן מאוחר יותר עם איזבל קמרון לאחר שנפרד מלידיה ממנה נולד בן אחד, מקס.

לאחר מכן פגש בראון את אן מדיסון בראדלי שהפכה למאהבתו. איזבל שכרה בלש והאשימה את בראון והם נכלאו יותר מפעם אחת בגין ניאוף. ב-4 בפברואר 1903, בראון נמצא אשם בביזיון בית המשפט באי מילוי צו בית המשפט בסולט לייק סיטי לשלם לגברת בראון מזונות זמניים בסך 150 דולר לחודש.

ב-8 בדצמבר 1906, בראון נורה בוושינגטון הבירה על ידי פילגשו הוותיקה, בראדלי, שטענה כי היא אם ילדיו. בראדלי מצאה מכתבי אהבה לבראון מאסנת אן "אנני" אדמס קיסקדן (שחקנית שהייתה אמה של השחקנית מוד אדמס). בראדלי הניחה שלבראון היה רומן שני עם קיסקדן והתעמתה איתו במלון ראלי ברחוב 12 ליד שדרות פנסילבניה. באותו לילה, בראדלי ירתה בבראון. בראון מת מפצעיו ארבעה ימים לאחר מכן, בגיל 63, ונקבר בבית הקברות הר הזיתים, סולט לייק סיטי.

במשפט, התברר כי צוואתו של בראון התעלמה מבראדלי ושני הבנים שלטענתה נולדו ממנו, וחבר מושבעים סימפתי זיכה אותה בשל אי שפיות זמנית.

הרצח של בראון הוצג בפרק של "נשים קטלניות", שכותרתו "נקמה חסרת רחמים".

## קישורים חיצוניים

* 
* 

קטגוריה:אמריקאים ילידי מישיגן
קטגוריה:חברי הסנאט של ארצות הברית מיוטה
קטגוריה:סנאטורים חברי המפלגה הרפובליקנית
קטגוריה:בוגרי מכללת אנטיוק
קטגוריה:בוגרי בית הספר למשפטים באוניברסיטת מישיגן
קטגוריה:אמריקאים שנולדו ב-1843
קטגוריה:אמריקאים שנפטרו ב-1906
ג'וזף רולינס

**ג'וזף לאפייט רולינס** (באנגלית: **Joseph Lafayette Rawlins**; 28 במרץ 1850 – 24 במאי 1926) היה ציר בקונגרס של ארצות הברית מטריטוריית יוטה וחבר הסנאט של ארצות הברית מטעם יוטה לאחר קבלתה כמדינה לאיחוד.

## ביוגרפיה
רולינס נולד ב-28 במרץ 1850 במילקריק במדינת דזרט (מילקריק נמצאת כיום במחוז סולט לייק, יוטה).

רולינס למד קורס קלאסי באוניברסיטת בלומינגטון אינדיאנה. הוא היה פרופסור באוניברסיטת דזרט בסולט לייק סיטי מ-1873 עד 1875. לאחר מכן למד משפטים; הוא התקבל ללשכת עורכי הדין בשנת 1875, והוא החל לעסוק בכך בסולט לייק סיטי. הוא גדל בכנסיית ישו המשיח של קדושי אחרון הימים (כנסיית LDS), אולם רולינס הצעיר לא אהב את הנוהג של נישואי פוליגמיה והיה אסיר תודה על כך שאביו, ג'וזף שארפ רולינס, התנגד ללחץ של הכנסייה לקחת אישה שנייה. עם זאת, כאשר רולינס האב אכן נכנע לרצונות השלטונות, בנו החל להטיל ספק בעקרונות ובנוהגים של קדושי אחרית הימים. כאשר חזר רולינס ליוטה לאחר שנתו הראשונה בקולג', הוא היה בדרך לכפירה בהשקפותיו, וכאשר הפך לעורך הדין העירוני של סולט לייק, הוא כבר לא ראה את עצמו חבר בכנסיית ישוע המשיח של קדושי אחרית הימים. הוא מעולם לא חזר לכנסייה.

רולינס נבחר כדמוקרטי כנציגה של טריטוריית יוטה לקונגרס ה-53, וכיהן מ-4 במרץ 1893 עד 3 במרץ 1895. נכשל בניסיונו להיבחר מחדש ב-1894 לקונגרס ה-54. לאחר שיוטה השיגה מעמד של מדינה ב-1896, נבחר רולינס על ידי בית המחוקקים של מדינת יוטה כדמוקרטי לסנאט של ארצות הברית וכיהן מ-4 במרץ 1897 עד 3 במרץ 1903. הוא נכשל בניסיונו להיבחר מחדש.

לאחר מכן, רולינס המשיך בעיסוק בעריכת דין ביוטה בשותפות עם אדגר א. וודג'ווד וסמואל ר' תורמן. ב-1921 הוא נסוג מהחיים הציבוריים ומעסקים פעילים, והוא מת ב-24 במאי 1926 בסולט לייק סיטי, יוטה, ונקבר בבית הקברות של סולט לייק סיטי.

## קישורים חיצוניים

* 
* 

קטגוריה:סגל אוניברסיטת יוטה
קטגוריה:חברי הסנאט של ארצות הברית מיוטה
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1850
קטגוריה:אמריקאים שנפטרו ב-1926
אי החלומות (סדרת טלוויזיה)

ממוזער| מר רוארק וטאטו
"**אי החלומות**" (באנגלית: ***Fantasy Island***) היא סדרת טלוויזיה אמריקאית שנוצרה על ידי ג'ין לויט והופקה על ידי אהרון ספלינג. הסדרה שודרה במקור בארצות הברית ברשת ABC בין השנים 1977 עד 1984.

## תקציר העלילה
עלילת הסדרה מתרחשת באתר נופש אשר באי טרופי נידח ואקזוטי בו מבקרים בכל פרק אורחים שונים אשר מגיעים אל האי באמצעות מטוס פרטי. בכל פרק מר רורק האניגמטי (ריקרדו מונטלבן), אשר ניחן בכוחות על, מגשים משאלות שונות לאורחים באי, כמו לאפשר לאורח עיוור לראות שוב באופן זמני, או לאורח חירש לשמוע שוב באופן זמני, או לאפשר לאורח אחר לחזור בזמן, וכו'. כל פרק כלל בדרך כלל שני קווי עלילה המתמקדים באורחים שונים.

## דמויות ראשיות
* **מר רורק** (ריקרדו מונטלבן) - המארח האניגמטי והכריזמטי של אי החלומות אשר לו יש יכולות על טבעיות המאפשרות לו להגשים את כל המשאלות של האנשים שמבקרים באי החלומות.
* **טאטו** (הרוו וילצ'ז) - העוזר של מר רורק.
* **ג'ולי** (וונדי שאאל) - הופיעה בעונות המאוחרות יותר של הסדרה. שימשה כעוזרת השנייה של מר רורק לאחר שטאטו לא הופיע יותר בסדרה.

## הפקה
הסדרה צולמה בעיקר בברבנק שבקליפורניה, בעוד שהסצנות בפתיח של הסדרה צולמו בקו החוף של האי קוואי אשר בהוואי.

## עיבודים נוספים
הפופולריות של הסדרה המקורית הובילה להפקה של מספר עיבודים נוספים שהתבססו על הסדרה המקורית:
* בשנת 1998 הופקה גרסה מחודשת לסדרה ששודרה במשך עונה אחת בלבד.
* בשנת 2020 יצא לאקרנים סרט פריקוול לסדרה זו בז'אנר האימה.
* ב-2021 שודרה ברשת פוקס סדרת אתחול לסדרה המקורית בה רוזלין סאנצ'ז גילמה את אלנה רורק שהייתה צאצאית של מר רורק מהסדרה המקורית.

## קישורים חיצוניים

## הערות שוליים

קטגוריה:ABC: תוכניות וסדרות
קטגוריה:סדרות טלוויזיה אמריקאיות שירדו משידור ועלו שוב

קטגוריה:סדרות טלוויזיה אמריקאיות שעלו לשידור בשנת 1977
חגית שמלי

**חגית שמלי** (נולדה ב-17 ביוני 1973) היא שחקנית וזמרת בעברה ומדבבת ישראלית.

## ביוגרפיה
שמלי למדה קולנוע וטלוויזיה באוניברסיטת תל אביב והיא בוגרת החוג למדעי הרוח והחברה באוניברסיטה הפתוחה. 

שמלי עבדה למעלה מ-13 שנים בישראל ובארצות הברית בעולמות הטלוויזיה והפרסום. והייתה גם מפיקה עצמאית של תוכניות טלוויזיה, פרסומות וסרטי תדמית, ניהלה והפיקה סרטוני אנימציה לפרסומות בניו יורק ובשיקגו. לאחר מכן חזרה לישראל וניהלה את יחסי הציבור והדוברות בהוצאת ידיעות ספרים, את מחלקת הפרסום בתיאטרון חיפה ועשתה שיווק ומרקום לעסקים קטנים ובינוניים כפרילנסית.

## קריירה
### כשחקנית וכזמרת

ב-1992 הופיע לראשונה בסרט "סיפורי תל אביב" בתור חברת להקה.

בשנים 1995־1996 שיחקה בסדרה "עניין של זמן" בתפקיד מיכל. באותן שנים הייתה חברה בלהקה "בנות יעקב", אשר השתתפה בקדם-אירוויזיון 1995, ובפסטיגל 1996. 

ב-1997 הופיעה בתוכנית הילדים "המחסן של כאילו" ששודרה בערוץ הילדים שיחק בתפקיד אחראית תפאורה. באותה השנה שיחקה בתפקיד ראשי בתוכנית "איץ ומיץ" ששודרה בערוץ 2, גילמה את שולי. בנוסף באותה השנה שיחקה בקלטת הילדים "יום הולדת לברל'ה" בתפקיד סבתא.

ב-1998 שיחקה במחזמר חנוכה "שלושת המוסקיטרים" שביים צדי צרפתי.

### כמדבבת

בשנים 2002־2010 דיבבה בסדרת הילדים "קאיו" ששודרה בערוץ הופ! דיבבה את אמא של קאיו.

ב-2010 דיבבה דמויות שונות בסדרת הילדים "רחוב סומסום" ששודרה בערוץ הופ!.

## חיים אישיים
שמלי עוסקת כיום בפיתוח משאבים וקשרי קהילה.

## קישורים חיצוניים

## הערות שוליים

קטגוריה:שחקניות קולנוע וטלוויזיה ישראליות
קטגוריה:בוגרות אוניברסיטת תל אביב: קולנוע וטלוויזיה
קטגוריה:בוגרי אוניברסיטת תל אביב: קולנוע וטלוויזיה
קטגוריה:בוגרות האוניברסיטה הפתוחה
קטגוריה:בוגרי האוניברסיטה הפתוחה
קטגוריה:ישראליות שנולדו ב-1973
קטגוריה:ישראלים שנולדו ב-1973
תעודת זהות (רומניה)

250px|ממוזער|שמאל|
**תעודת זהות רומנית** היא תעודת זהות המונפקת לאזרחי רומניה. 

על כל אזרח רומני המתגורר במדינה חלה החובה להוציא את התעודה מגיל ארבע עשרה. אזרחי רומניה המתגוררים מחוץ למדינה אומנם לא מחויבים להוציא תעודת זהות אך אם בכוונתם לקיים מגורים ברומניה הם רשאים להגיש בקשה לתעודת זהות זמנית התקפה לשנה אך ניתנת לחידוש.

תעודות הזהות הראשונות במדינה הוצאו ב-1921, תעודות מסוג זה כללו פרטים כמו עיסוק, כתובת מגורים ונתונים על מאפיינים חיצוניים כמו עיניים ושיער, מכיוון שתעודות אלו הונפקו בנפרד במחוזות אלו, הן היו שונות בגודלן, בצבען ולעיתים אף בתוכן, ב-1949 החלו להנפיק תעודות אחידות לכל אזרחי המדינה והן נקראו "עלון זהות" (Buletin de identitate), הפורמט של התעודה עבר מספר שינויים עד שב-1997 יצא לפועל הפורמט שהתעודות יוצאות כיום.

התעודות יכולות לשמש כמסמך נסיעה עבור המדינות החברות באיחוד האירופאי, כמו כן עבור מדינות מערב הבלקן סרביה ובוסניה הרצגובינה, מרבית המדינות האחרות דורשות דרכון.
## קישורים חיצוניים
* 

רומניה
קטגוריה:רומניה: חוק ומשפט
מנחם כ"ץ (חוקר)

**מנחם כ"ץ** (נולד ב־1955) הוא חוקר תלמוד ישראלי, מומחה בתלמוד הירושלמי ובמדעי הרוח הדיגיטליים, בפרט בעריכה של מהדורות ביקורתיות דיגיטליות של התלמוד הבבלי והתלמוד הירושלמי.
## ביוגרפיה
מנחם כ"ץ נולד בברטיסלאבה ועלה לישראל בשנת 1968. למד בישיבת הר עציון בשנים 1973–1979. משנת 1980 למד תואר ראשון ושני באוניברסיטה העברית בירושלים בחוגים לתלמוד ולמחשבת ישראל. את הדוקטורט השלים באוניברסיטת בר-אילן, שם חקר את מסכת קידושין בתלמוד הירושלמי, בהנחייתו של פרופ' דניאל שפרבר. בשנת 2016 הוציא כ"ץ מהדורה ביקורתית של תלמוד ירושלמי מסכת קידושין, שהייתה מהדורה ביקורתית ראשונה של מסכת מן התלמוד הזה.

במהלך השנים שימש כ"ץ במגוון תפקידים באקדמיה, כולל כמרצה וכמרצה בכיר במכללת אפרתה (שם היה ראש המחלקה לתורה שבעל-פה), האקדמית חמדת והאוניברסיטה הפתוחה, וכן כיהן כעמית מחקר באוניברסיטת חיפה. כ"ץ ייסד את מכון שילובים בישיבת הקיבוץ הדתי ועמד בראש בית מדרש עלמא בתל אביב. כיום הוא פועל במסגרת המרח"ב הדיגיטלי של האוניברסיטה הפתוחה.

כ"ץ נחשב לאחד המומחים בתחום מדעי הרוח הדיגיטליים בישראל, והיה המנהל האקדמי של אתר "הכי גרסינן" במסגרת פרויקט פרידברג לחקר הגניזה, אתר האוסף ומנגיש את כל עדי הנוסח המוכרים של התלמוד הבבלי. כ"ץ יזם והוציא לפועל כעורך ראשי מהדורה ביקורתית דיגיטלית של התלמוד הירושלמי, בתמיכת מענקים מן הקרן הלאומית למדע.

## משפחה
אביו היה אליהו כץ, שהיה הרב הראשי של ברטיסלאבה ושל באר שבע וחבר מועצת הרבנות הראשית. אחיו הוא הרב אהרן כ"ץ, שכיהן כדיין בבית הדין הרבני הגדול בירושלים. פרופ' כ"ץ קרוי על שם סב סבו, הרב מנחם כ"ץ-פרוסטיץ, מגדולי תלמידי החת"ם סופר.

## פרסומים נבחרים
* **ספרים ערוכים**
** **תלמוד ירושלמי, מסכת קידושין: מהדורה וביאור קצר** - ירושלים: יד יצחק בן-צבי ומכון שכטר למדעי היהדות, 2016.
** **הירושלמי כפשוטו לר' [[שאול ליברמן]]** (מהדורה שלישית בעריכת מנחם כ"ץ), 2008.
* **מאמרים ופרסומים נוספים**
**"הירושלמי בכתבי-היד של התלמוד הבבלי : האם לפנינו עדויות ממסורת נוסח תימן של התלמוד הירושלמי?", סידרא ז (תשנ"א)
**"ירושלמי סוף מסכת עבודה זרה: שוב לחסרונות הירושלמי", סידרא יב (תשנ"ו)
**"קובצי מאמרים בבבלי - פסקי הלכות או בירורים אנליטיים?", JSIJ 8 (2009)
**"הלכה למשה מסיני כאבן בוחן אידאולוגית – מהחכמים בתקופת התנאים ועד העת החדשה", אוקימתא, ו (תש"פ), עמ' 22-1 
**"הברכה כדפוס בסיסי בתפילת העמידה", **שפע טל – עיונים במחשבת ישראל ובתרבות יהודית**, מוגשים לברכה זק, (בעריכת ז' גריס, ח' קרייסל וב' הוס), באר-שבע תשס"ד, עמ' 41-27
**"חטיבת סוגיות בירושלמי – מגמות עריכה ומשמעותן", א' שמש וא' עמית (עורכים), **מלאכת מחשבת – קובץ מאמרים בנושאי עריכה והתפתחות של הספרות התלמודית**, רמת-גן תשע"א, עמ' 86-69
**"הסיפורים על מינוי הלל בספרות התלמודית – אגדת ייסוד של עולם החכמים", **סידרא**, כ"ו (תשע"א), עמ' 115-81

## קישורים חיצוניים
* אברהם (רמי) ריינר, תלמוד ירושלמי מסכת קידושין: מהדורה חדשה, קתדרה 172
* הלל גרשוני, מה לבש ר' יהושע במרחץ של טבריה, מוסף שבת של מקור ראשון, ינואר 2016 (ביקורת ספרים על מהדורת ירושלמי קידושין של מנחם כ"ץ)
* פרויקט המהדורה הדיגיטלית של התלמוד הירושלמי
* 
* 

## הערות שוליים

קטגוריה:חוקרי תלמוד
קטגוריה:סגל האוניברסיטה הפתוחה
קטגוריה:בוגרי ישיבת הר עציון
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת בר-אילן
קטגוריה:ישראלים ילידי סלובקיה
קטגוריה:ישראלים שנולדו ב-1955
עבאס אבו עואד

**עבאס אבו עואד** (בערבית: **عباس أبو عواد**; נולד ב-5 ביוני 1970) הוא פוליטיקאי דרוזי שכיהן כראש המועצה המקומית בוקעאתא.

## ביוגרפיה
נולד לסאלח וזריפה וגדל ביישוב בוקעאתא שברמת הגולן. הרביעי מתוך 15 אחים ואחיות. למד בבית הספר יסודי בוקעאתא ובבית ספר תיכון מסעדה ברמת הגולן.

לאחר מכן עבד כקבלן בנייה אינסטלציה וניהול פרויקטים (1990–2018).

בין השנים 2000–2006 שימש חבר עמותה הדרוזית הציונית העולמית.

לקראת הבחירות לרשויות המקומיות ב-2018 החליט משרד הפנים לערוך לראשונה בחירות מקומיות ב-4 המועצות הדרוזיות בגולן.
בהם כיהנו מאז כיבוש הגולן ב-1967 ועד 2018 תושבים שקיבלו כתב מינוי ורק מ-2018 התקיימו בהן בחירות. על מנת לאפשר בחירות דמוקרטיות מונתה בינואר 2018 מועצה זמנית בבוקעתא בראשות יהודה כהן, ראש מועצת אלקנה לשעבר.
שני מועמדים ושתי רשימות נרשמו בבחירות, אך רשימה אחת פרשה לפני הבחירות. בעקבות זאת בוטלו הבחירות בפועל, עבאס אבו עואד הוכרז כראש המועצה ורשימתו "בוקעתא בתג'מענא" הוכרזה כרשימה הזוכה. עם בחירתה מועצת בוקעתא הייתה אמורה למנות 9 חברי מועצה אך בפועל מנתה ארבעה כיוון שרק 4 מועמדים נותרו ברשימה היחידה שהתמודדה בפועל.

בבחירות לרשויות המקומיות ב-2024 התמודד לראשות המועצה מול שלושה מועמדים אחמד שמס, ויליאם אבו עואד, נאפע עמאשה. בסיבוב הראשון זכה ב-29.5% מהקולות ורשימתו זכתה בשלושה מושבים למליאת המועצה מתוך תשעה.

בסיבוב השני קיבל 41.6% מהקולות והפסיד לויליאם אבו עואד שזכה עם 58.4%.

אבו עואד תומך במפלגת הליכוד.

הוא נשוי לאלהאם שעובדת כמנהלת מעון פרטי ואב לשלושה. מתגורר ביישוב בוקעאתא.

## קישורים חיצוניים

* 
* עבאס אבו עוואד-ראש מועצת בוקעתא בראיון מפתיע, באתר ארץ הגולן

## הערות שוליים

קטגוריה:פוליטיקאים דרוזים ישראלים
קטגוריה:ראשי מועצות מקומיות בישראל
קטגוריה:בוקעתא: אישים
קטגוריה:ישראלים שנולדו ב-1970
אלברט תומאס

**אלברט דאנקן תומאס** (באנגלית: **Elbert Duncan Thomas**; 17 ביוני 1883 – 11 בפברואר 1953) היה פוליטיקאי חבר המפלגה הדמוקרטית, אשר ייצג את יוטה כחבר הסנאט של ארצות הברית מ-1933 עד 1951. הוא כיהן כיו"ר ועדת החינוך של הסנאט, והוא הדמוקרטי האחרון שכיהן כסנאטור בקבוצה 3 של יוטה.

## ביוגרפיה
### ראשית חייו
תומאס נולד בסולט לייק סיטי שבטריטוריית יוטה, ב-17 ביוני 1883, לקרוליין סטוקדייל ולריצ'רד קנדל תומאס. הוא היה החמישי מבין 12 ילדים. הוריו אהבו את האמנויות, במיוחד את התיאטרון. הם בנו את בית המשחקים הראשון לילדים ממערב לנהר המיסיסיפי באסם בשטח שלהם, אשר קראו לו בארנקל. אלברט היה מעורב בהצגות רבות שנערכו לציבור בבארנקל. אביו היה מעורב בשלטון המקומי וערך כינוסים ועצרות פוליטיות בבארנקל. מאוחר יותר עברה משפחתו לבית מול מה שהוא כיום מרכז הכנסים של כנסיית ישוע המשיח של קדושי אחרון הימים (LDS Church). בית זה רשום במרשם הלאומי של מקומות היסטוריים. בעודו סטודנט לתואר ראשון באוניברסיטת יוטה, תומאס עזר לייסד את אגודת Amici Fidissimi בשנת 1902. אגודת ה-AF הייתה ארגון אחווה לגברים שהתחברה מאוחר יותר לאחוות פי דלתא תטא, אחוות מכללות בינלאומית, ב-1914, והפכה לסניף האלפא של האחווה ביוטה. אלברט היה החניך הראשון ל-Phi Delta Theta באוניברסיטת יוטה.

תומאס התחתן עם עדנה הארקר ב-25 ביוני 1907 במקדש סולט לייק ונולדו להם שלוש בנות ביחד. עדנה מתה ב-1942, ואלברט התחתן מאוחר יותר עם אתל אוונס ב-1946 במקדש סולט לייק.

### שירות בכנסייה
תומאס מילא שליחות ביפן עבור כנסיית ה-LDS עם אשתו הראשונה, מ-1907 עד 1912. הוא היה אחד המיסיונרים הראשונים של ה-LDS שנשלחו ליפן, ובתו הראשונה, צ'יו, נולדה שם. אלברט פיתח אהבה עמוקה לעם היפני ולמד לדבר יפנית שוטפת. הוא היה המחבר של *Sukui No Michi*, התרגום ליפנית של המסכת המורמונית "דרך הישועה". במשך חמש שנות שליחותו, תומאס היה נשיא המשלחת היפנית. בשובו מיפן, הוא הפך לפרופסור למדע המדינה והיסטוריה באוניברסיטת יוטה (שם קיבל תואר ראשון ב-1906). הוא לימד את התרבות הלטינית, היוונית והיפנית, וכן היה פרופסור למדעי המדינה והיסטוריה ובסופו של דבר מנהל במועצת העוצרים באוניברסיטת יוטה במשך שנים רבות.

### תפקיד פוליטי
תומאס נבחר לראשונה לסנאט כדמוקרטי ב-1932, והביס את ריד סמוט הרפובליקני. הוא כיהן בוועדת החינוך והתעסוקה (שהיה היושב ראש שלה), הוועדה לעניינים צבאיים, ועדת המכרות והכורים, וועדת העבודה ורווחת הציבור.

באפריל 1943, ניתוח סודי של ועדת החוץ של הסנאט על ידי החוקר הבריטי ישעיה ברלין עבור משרד החוץ הבריטי אפיין את תומאס כ:

תומאס היה בין 12 המועמדים בוועידה הלאומית הדמוקרטית של 1944 לשמש בתפקיד שותפו למרוץ של פרנקלין ד. רוזוולט בבחירות לנשיאות באותה שנה. הוא כיהן שלוש קדנציות לפני שהובס בניסיונו להיבחר מחדש על ידי וולאס פ. בנט ב-1950. בשנת 1951, הוא מונה לנציב העליון על טריטוריית הנאמנות של איי האוקיינוס השקט. אלברט מת בהונולולו, טריטוריית הוואי, ב-11 בפברואר 1953. הוא נקבר בחלקת משפחת תומאס בבית הקברות בסולט לייק סיטי.

### מורשת
בית גיבס-תומאס, בסולט לייק סיטי, שהיה מקום מגוריו הבלעדי של תומאס ביוטה, נרשם במרשם הלאומי של מקומות היסטוריים בשנת 1984, במידה רבה כדי להכיר בארגון שלו.

## קישורים חיצוניים

* 
* 

קטגוריה:אמריקאים ילידי יוטה
קטגוריה:אוגדן (יוטה): אישים
קטגוריה:סגל אוניברסיטת יוטה
קטגוריה:חברי הסנאט של ארצות הברית מיוטה
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1883
קטגוריה:אמריקאים שנפטרו ב-1953
אריה שריקי

**אריה האיתן** (נולד בשם **אריה מליחי**) הוא שחקן ישראלי.

## ביוגרפיה
נולד וגדל כבכור במשפחה של חמישה ילדים בקריית ים. אביו ממוצא תימני ואימו ממוצא מרוקאית. 

כשהיה בגיל 12 אביו רצח את אימו והוא עבר לגדול אצל סבו וסבתו, ימין ושולה **שריקי**, בצפת. הוא אימץ את שם משפחתם של סביו וסבתו.

### לימודים
ב-1995 סיים שלוש שנות לימודי משחק בבית צבי. בוגר סדנת משחק בהדרכת איוואנה צ'בק.

למד גם קואוצ'ינג אצל אלון גל.

### משחק

#### קולנוע וטלוויזיה
ב-1997 שיחק בסרט הטלוויזיה "אישה מרציפן" שכתבה מירב בן-גוריון וביים איתן גרין. ב-1998 החל לגלם את אבנר אלקיים בסדרה "טירונות" שיצרו אורי ובני ברבש. ב-1999 גילם אלחוטאי בסדרה "אגוז" שביים אלי כהן בערוץ הראשון.

ב-2002 גילם את סולי בסדרה "כנפיים" שכתבו אופיר בביוף וטל אימברמן וביים שמואל אימברמן בערוץ הראשון.  באותה השנה התראיין בריאיון טלוויזיוני בתוכנית האירוח של ערוץ 2 שהנחה יאיר לפיד שנקראת "יאיר לפיד", בה חשף את סיפור משפחתו.

ב-2006 גילם את סירקין בסרט "מלח הארץ" שכתב בני ברבש וביים אורי ברבש.

#### בתיאטרון
ב-1994 שיחק בהצגה "לשבור את הצופן" (אנ') (על חייו של אלן טיורינג) שכתב יו ויטמור שביימה אתי רזניק בתיאטרון הספרייה.

ב-2001 שיחק בהצגה "נוימן - אגדת חיילים" מאת מיכאל גורביץ' שביים אודי בן-משה בתיאטרון תמונע, הצגה זו זכתה בפרס התיאטרון הישראלי להצגת פרינג' לשנת 2002. ב-2003 שיחק בהצגה "חשמלית ושמה תשוקה" מאת טנסי ויליאמס שביים אילן רונן בתיאטרון בית ליסין. ב-2004 שיחק בהצגה "סימנים מלידה" שכתב וביים איציק ג'ולי בתיאטרון תמונע.

ב-2013 הצטרף לאנסמבל נאפולופו על שם אביתר בורובסקי.

ב-2020 כתב ושיחק בהצגה האוטוביוגרפית "שתי נעליים שמאליות" שביים שמואל הדג'ס בפסטיבל תיאטרונטו.

שיחק בהצגות: "רימון בין לבבות" (תיאטרון ארצי לנוער), "חקירה" (תיאטרון ארצי לנוער), "ריתוק" (תיאטרון ארצי לנוער), "סכנה" (תיאטרון ארצי לנוער), ו"שימו לב אליי" (התיאטרון שלנו).

בתיאטרון פסיק שיחק בהצגות: "אחי ישראלי", "אדיפוס המלך", "מחכים לגודו", "נסיך הצללים", "דוד וגוליית", "מוסררה, הוואה ז’ה – סיפור חייו של הבבא סאלי", ו"מוטל בן פייסי החזן".

בנוסף העביר בתיאטרון פסיק סדנאות קומדיה דל’ארטה, והוא היה מורה למשחק ובמאי במסגרת המרכז ללימודי משחק – פלטפורמה.

#### חיים אישיים
נשוי ואב לילדים, מנהל אורח חיים דתי, וכיום הוא מורה לתיאטרון ומאמן אישי, ומעביר סדנאות והרצאות.

בשנת 2023 שינה את שם משפחתו ל**האיתן**.

## קישורים חיצוניים

* 
* אריה שריקי, באתר ספר הקולנוע הישראלי
* * אריה האיתן באתר תיאטרון פסיק
* 
* 
* אריה שריקי בתוכנית החוט המקשר באתר הידברות

## הערות שוליים

קטגוריה:שחקני קולנוע וטלוויזיה ישראלים
קטגוריה:ישראלים שנולדו במאה ה-20
מערבל וורטקס

ממוזער|מערבל וורטקס של המותג ''Whirlimixer''
ממוזער| מערבל מערבולת של Scientific Industries Inc. Vortex-Genie 2 בפעולה
**מערבל וורטקס** או **מערבל מבחנות** (באנגלית: **Vortex mixer**), הוא מערבל המצוי בדרך כלל במעבדות, ומשמש על פי רוב לערבב מבחנות ובקבוקונים קטנים של נוזל, על ידי יצירת מערבולת (ומכאן שמו וורטקס (Vortex) באנגלית מערבולת).

המערבל מורכב ממנוע חשמלי עם ציר ההנעה בכיוון אנכי, המחובר לחתיכת גומי בצורת כוסית, המותקנת מעט מחוץ למרכז הציר. בזמן שהמנוע פועל, חתיכת הגומי מתנדנדת במהירות בתנועה מעגלית. כאשר מבחנה או מכל מתאים אחר נלחץ לתוך כוס הגומי (או נוגעים בקצה שלה) התנועה משפיעה על הנוזל שבתוכו ויוצרת מערבולת. רוב מערבלי הוורטקס מתוכננים בתצורות של 2 או 4 צלחות, יש להם הגדרות מהירות משתנות הנעות בין 100 ל-3,200 סל"ד, וניתן להגדיר אותם לפעול ברציפות, או לפעול רק כאשר מופעל לחץ כלפי מטה על חתיכת הגומי.

## שימושים
מערבלי הוורטקס נפוצים למדי במעבדות ביו-טכנולוגיות. במעבדות תרבית תאים ומיקרוביולוגיה הם עשויים לשמש ליצירת קולואיד (תרחיף) מתאים. במעבדה ביוכימית או אנליטית ניתן להשתמש בהם כדי לערבב את ה-Reagent (מגיבים) של הערכה או כדי לערבב דגימה ניסיונית וחומר מדלל .

מערבל המערבולת הומצא על ידי האחים ג'ק א' והרולד ד' קראפט בזמן שעבדו עבור חברת Scientific Industries, Inc., בניו יורק (יצרנית מכשירי מעבדה). הפטנט הוגש על ידי האחים קראפט בשם Scientific Industries, Inc (מכשיר לעיבוד חומר זורם) חלופה למערבל וורטקס החשמלי היא טכניקת "מערבולת האצבעות" שבה נוצרת מערבולת באופן ידני על ידי פגיעה במבחנה בתנועה קדימה ומטה עם האצבע או האגודל. פעולה זו בדרך כלל אורכת יותר זמן ולעיתים מביאה לתוצאה לא מספקת, אם כי היא עשויה להספיק במקרים מסוימים כאשר מערבל וורטקס אינו זמין או שהכוחות המעורבים במערבולת שיוצר מערבל וורטקס יפגעו בדגימה, אך טכניקה זו אינה מומלצת כאשר מעורבים בדגימה כימיקלים קאוסטים. טכניקה זו מתאימה יותר להאצת תערובת של תמיסות שאינן דורשות את קלט האנרגיה הקינטית הדרוש ליצירת מיתלים.

## ערבול מיקרו-צלחות וצלחות פטרי
עבור צלחות פטרי, מערבלי וורטקס מאפשרים שימוש בבקרת טמפרטורה מדויקת במהירויות ערבוב שונות, מה שהופך אותם לאידיאליים עבור מגוון רחב של שימושי ביולוגיה מולקולרית כולל תגובות אימונוכימיות, ניתוח אנזימים וחלבונים וניתוח מיקרו-מערכים. 

## ראו גם
* מערבל מגנטי
* מערבל (מכניקה)

## קישורים חיצוניים

## הערות שוליים

קטגוריה:כלי מעבדה
איילה והמראות

**איילה והמראות** (בספרדית: **Ayla y Los Mirror**) היא סדרת נוער ספרדית שהופקה על ידי חברת Federation Spain עבור חברת וולט דיסני. היא נוצרה על ידי אנה הורמאצ'אה, אלברטו גרונדונה ואדה הרננדס. לסדרה הופקו 30 פרקים, אשר הופצו בשירות הסטרימינג "דיסני+" החל מ־27 בספטמבר 2024 עד ל־1 בנובמבר באותה שנה. בנוסף לשידור הסדרה בשירות, היא שודרה גם בערוצי דיסני ברחבי העולם. בישראל העונה הראשונה החלה את שידוריה ב-10 בנובמבר 2024 בערוץ דיסני ישראל והסתיימה ב-19 בדצמבר באותה השנה.

## תקציר עלילה
לאחר מותו הפתאומי של אביה העשיר, נותרת הנערה הצעירה איילה יתומה. בעקבות האירוע, היא סובלת מהלם פוסט-טראומטי שמוביל לאמנזיה – מצב בו היא אינה זוכרת דבר מעברה. בזמן שהמשטרה מנסה לברר את זהותה, היא מועברת לבית בשם "היער". שם היא פוגשת את אינס, שותפתה החדשה לחדר, ואת חבורת "המראות" – קבוצת נערים ונערות שאוהבים לרקוד. איילה מתיידדת עם הקבוצה ומשתתפת איתם בתחרות הריקודים. בעזרתם, היא מוצאת את מקומה ומגלה שיש לה כישרון יוצא דופן: היא מסוגלת לשמוע את רגשותיהם של אחרים באמצעות חזיונות מוזיקליים. במקביל, היא מתמודדת עם אתגרים רבים בחייה, אך מקבלת תמיכה מחבריה החדשים, שעוזרים לה גם לגלות פרטים נוספים על עברה. עם זאת, דודתה, אזמרלדה, עוקבת אחריה מקרוב ומנסה בכל דרך למנוע ממנה לשחזר את זיכרונותיה, מחשש שאיילה תהווה איום על הירושה שקיבלה.

## שחקנים ומדבבים

## שידור

## פרקים
### עונה 1

## קישורים חיצוניים

## הערות שוליים

קטגוריה:ערוץ דיסני ישראל: תוכניות וסדרות
קטגוריה:תוכניות טלוויזיה בשפה הספרדית
אלון אזוגי

**אלון אזוגי** (נולד ב-22 ביולי 1999) הוא כדורגלן ישראלי המשחק בעמדת המגן הימני בבני סכנין מליגת העל.

## קריירה
אזוגי התחיל את הקריירה שלו בקבוצת הילדים של מכבי חיפה ובגיל 18 הצטרף לקבוצת הנוער של עירוני קריית שמונה, בה שיחק עונה אחת.

בקיץ  חתם בהפועל עכו. ב-30 באוגוסט ערך את הופעת הבכורה שלו בקבוצה בניצחון 0–2 על הפועל בני לוד.

ב-31 ביולי 2019 חתם במ.ס. כפר קאסם. ב-2 באפריל 2021 הבקיע את שער הבכורה שלו בקריירה בניצחון 0–3 על הפועל ראשון לציון.

ביולי  חתם בהפועל תל אביב מליגת העל. ב-18 בספטמבר ערך את הופעת הבכורה שלו בקבוצה בתיקו 1-1 עם מכבי פתח תקווה. בעונת הבכורה שלו בליגת העל רשם שני בישולים כאשר שימש בעיקר כמגן מחליף.

בקיץ  הושאל להפועל ירושלים, בה נפצע לחצי עונה ולא זכה לדקות משחק ובינואר  חתם במכבי פתח תקווה, עמה עלה ליגה בסוף העונה ורשם שער ושלושה בישולים.

בסיום העונה חזר להפועל תל אביב, אך בינואר  חתם על חוזה במכבי פתח תקווה, עמה זכה בגביע המדינה אחרי 72 שנים. הוא סיים עם שלושה בישולים ושער אחד בחצי עונה.

ב-26 ביוני 2025 חתם בבני סכנין.

## תארים
;מכבי פתח תקווה
* גביע המדינה: 2023/2024

## קישורים חיצוניים

## הערות שוליים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:חיפה: כדורגלנים
קטגוריה:כדורגלני הפועל עכו
קטגוריה:כדורגלני מועדון ספורט כפר קאסם
קטגוריה:כדורגלני הפועל תל אביב
קטגוריה:כדורגלני הפועל ירושלים
קטגוריה:כדורגלני מכבי פתח תקווה
קטגוריה:כדורגלני בני סכנין
קטגוריה:קריית אליעזר (חיפה): אישים
קטגוריה:ישראלים שנולדו ב-1999
אנדנדינו (אלבום)

"**אנדנדינו**" הוא אלבום האולפן השביעי של הזמרת הישראלית חוה אלברשטיין, שבו שיתפה פעולה עם השחקן אמנון מסקין. האלבום מורכב כולו משירי ילדים, והוא יצא לאור בשנת 1969 בהוצאת חברת התקליטים CBS ישראל.

את כל שירי האלבום כתבה לאה נאור והלחין נחום היימן. העיבודים הם של אלברט פיאמנטה, ובשירה משתתפת חבורת ילדים שכללה את הילדים רותי עציוני, דורית גולדברג, מיכל שמידט וריקי קפלן.

בעיצוב העטיפה ניכר שימוש במוטיבים צבעוניים וילדותיים, התורמים לאווירה הקלילה של האלבום. העטיפה מתארת בקצרה את עלילת הסיפור שבבסיס האלבום, וכוללת איורים המציגים דמויות מצוירות של ילדים ובעלי חיים, לצד אלמנטים כמו פרחים, פרפרים ו מחייכת. כל אלו מאפיינים את עולם הדמיון והמשחק של ילדים ומשלבים היטב עם תוכן האלבום, שמבוסס על שירי משחק עממיים וקליטים. הטקסטים שמופיעים על העטיפה, כמו שמות השירים ומידע נוסף, כתובים בכתב יד בצבעים שונים ובפונטים מגוונים. בראש העטיפה מופיעות גם תמונותיהם של אלברשטיין ומסקין. 

## רשימת רצועות

## הערות שוליים

קטגוריה:אלבומי חוה אלברשטיין
קטגוריה:אלבומים בעברית
קטגוריה:אלבומי חברת CBS ישראל
סטיילוס

**סטיילוס** (או **עט סטיילוס**) הוא כלי קטן בצורת עט המשמש לאינטראקציה עם צגים אלקטרונים מיוחדים המסוגלים לזהות את תנועת עט הסטיילוס כאשר מציבים את הקצה שלו על גבי אותם הצגים.

עטי הסטיילוס מאפשרים למשתמשים לכתוב, לצייר או לבצע בחירות שונות על הצג בדיוק רב יותר מאשר באמצעות האצבעות. כיום נעשה שימוש נרחב בעטי סטיילוס במכשירים שונים, כולל בטאבלטים, בסמארטפונים ובמשטחי רישום דיגיטלי.

עטי הסטיילוס שימשו במקור ככלי הקלט העיקרי של מכשירי מחשב כף יד, שהיו פופולריים מתחילת שנות ה-90 ועד תחילת שנות העשור הראשון של המאה ה-21. בהמשך נעשה שימוש בעטי סטיילוס גם בקונסולות ניידות כמו נינטנדו DS ו-נינטנדו 3DS, אשר סיפקו לשחקנים ממשק משתמש עם שליטה מדויקת יותר. עט הסטיילוס הפך פחות פופולרי בעקבות העלייה בפופולריות של סמארטפונים עם מסך מגע, כמו האייפון, למרות שלבסוף הם הפכו שוב נפוצים בדגמים מסוימים של פאבלטים, טאבלטים ומחשבים ניידים היברידיים - במיוחד בדגמים המיועדים לשימוש מקצועי, כמו מכשירי ה-Galaxy Note של סמסונג ומכשירי האייפד פרו של אפל.

עם השנים עטי הסטיילוס הפכו לכלים חיוניים במיוחד עבור אנשים שיוצרים אמנות דיגיטלית, מעצבים ואנימטורים לאחר שהם החלו לדמות טוב יותר את השימוש בכלי אמנות מסורתיים.

## גלריה

קובץ:HTC Touch2 used with a stylus.jpg|סמארטפון המופעל באמצעות עט סטיילוס
קובץ:SAMSUNG_Galaxy_S22_Ultra_BLACK_(4).jpg|סדרת הסמארטפונים של סמסונג Galaxy Note ו-Galaxy S22 Ultra מגיעים עם עט סטיילוס המכונה S-Pen.
קובץ:Nintendo_DS_and_stylus_20060225.jpg| מכשיר נינטנדו DS לייט עם עט הסטיילוס שלו


## קישורים חיצוניים

## הערות שוליים

קטגוריה:ארצות הברית: המצאות
קטגוריה:התקני קלט
התקיפה בבית לאהיא (29 באוקטובר 2024)

ב-29 באוקטובר 2024, במהלך הלחימה ברצועת עזה במלחמת חרבות ברזל, תקף צה"ל בבית לאהיא שבצפון רצועת עזה בניין מגורים ששימש מקלט עבור בני משפחה מורחבת. על גג הבניין זוהה, לדברי צה"ל, תצפיתן של האויב. בתקיפה נהרגו 134 פלסטינים, מתוכם 132 בני משפחה אחת, בהם עשרות ילדים, קשישים ונשים הרות.

האירוע סוקר בהרחבה בכלי תקשורת רבים ברחבי העולם.

## רקע

ב-6 באוקטובר 2024 נכנס צה"ל לפעול בבית לאהיא ובג'באליה. האזרחים הנמצאים בעיר נקראו לעזוב, וצה"ל הטיל מצור על העיר ומנע כניסת סיוע הומניטרי לעיר. צה"ל פעל בעיר בלחימה עצימה שכללה הפצצות מהאוויר ולחימה יבשתית. במהלך הלחימה צה"ל פעל בעוצמה נגד מבנים שזוהתה בהם פעילות שנחזתה כעוינת, ובמסגרת זאת נהרגו רבים מקריסת מבנים. בחוצות העיר נצפו עשרות גופות של הרוגים ברחובות. ב-26 באוקטובר 2024 דווח על הרוגים רבים בתקיפה של חמישה מבנים בבית לאהיא.

## האירוע
התקיפה האווירית התרחשה לפנות בוקר. הבניין בן חמש הקומות שימש מקלט עבור בני משפחה מורחבת ושכניהם. בליל התקיפה הוא שימש מחסה לכ-200 איש. בתקיפה נהרגו 132 מבני המשפחה, יחד עם עוד שני חברים שתפסו איתם מחסה. למעלה מ-40 אחוז מההרוגים היו ילדים, ועשר משפחות גרעיניות נמחקו לחלוטין. הקורבן הצעיר ביותר הייתה תינוקת בת שישה שבועות בלבד. תמונות וסרטונים מהזירה הראו גופות מרוטשות של נשים וילדים. ביום שלאחר התקיפה נקברו למעלה מ-100 מבני המשפחה בקברי אחים.

לטענת צה"ל, שסירב לפרסם ראיות ויזואליות, על גג הבניין שהותקף שהה "תצפיתן של האויב" שהיווה איום על הכוחות, התקיפה לא הייתה מתוכננת, והכוחות לא היו מודעים לכך שהבניין משמש מקלט לעקורים. כמו כן נאמר שהשטח פונה על ידי צה"ל ומהווה אזור לחימה פעיל. לדברי אחד השורדים, השכונה הייתה נתונה לירי אינטסיבי של חיילי צה"ל, ומל"טים צבאיים ריחפו באופן תדיר מעל בתיהם, מה שהפך כל תנועה במרחב למסוכנת במיוחד.

## תגובות
דובר מחלקת המדינה של ארצות הברית, מת'יו מילר, דרש הסבר לתקיפה, אותה כינה "מזעזעת", והתייחס למספר הגבוה של הקורבנות הילדים.

דובר משרד זכויות האדם של האו"ם, ג'רמי לורנס, אמר כי האו"ם "מזדעזע" מהתקיפה, שאותה כינה "אחת התקיפות הקטלניות ביותר בעזה זה כמעט שלושה חודשים".

## הערות שוליים

קטגוריה:הרג אזרחים בידי צה"ל
קטגוריה:מלחמת חרבות ברזל
קטגוריה:2024 ברצועת עזה
בית הכנסת בטרנוגרוד

ממוזער|293x293 פיקסלים|חזית בית הכנסת כפי שנראה כיום. הוסב לספרייה.
ממוזער|291x291 פיקסלים|בית הכנסת במבט מהצד
ממוזער|חלונות בית הכנסת.
**בית הכנסת בטרנוגרוד** (בפולנית: **Synagoga w Tarnogrodzie**) הוא בית כנסת יהודי השוכן במבנה היסטורי מפואר עשוי לבנים, וממוקם ברחוב קושצ'ושקו בעיר טרנוגרוד שבפולין, בסמיכות קרובה לכיכר העיר המרכזית (הרינק). בית הכנסת הוקם בשנת 1686 ומאז שימש את יהודי טרנוגרוד במשך מאות שנים ואף שופץ בתחילת המאה ה-19, עד להשמדת יהודי המקום על ידי הנאצים במהלך מלחמת העולם השנייה. המקום חולל על ידי הגרמנים אך שוקם לאחר מכן והיום משמש כספרייה וכמוזיאון.

ממוזער|מבט מהצד, ארבעה חלונות גבוהים ומעוטרים

## היסטוריה
#### הקמת המבנה וראשית דרכו
המבנה הוקם בשנת 1686 מכוח זיכיון מיוחד שהעניק האציל מרצ'ין זמויסקי. בראשית המאה ה-19 עבר בית הכנסת שיפוץ יסודי, במהלכו נוספו לקיר המערבי חללים חדשים: בקומת הקרקע הותקן פרוזדור כניסה, ובקומה העליונה הוקמה עזרת הנשים.

#### תקופת השואה והשיקום
במהלך מלחמת העולם השנייה חיללו הנאצים את בית הכנסת והסבו אותו לאורוות סוסים. בתקופה זו נהרסה גם התוספת החד-קומתית בצדו הצפוני של המבנה, אשר שימשה כעזרת נשים נוספת.

לאחר המלחמה שימש המבנה כמחסן. ב-26 במאי 1949 קרס חלק מבית הכנסת עקב מצבו הרעוע ונזילות בגג - מחצית מהגג, קיר אחד והתקרה קרסו פנימה, כשהחלק השני של הגג ויתר התקרות נותרו תלויים בקושי על הארובה. בעקבות האירוע, ומחשש להתמוטטות נוספת או הריסה בידי הרשויות המקומיות, שופץ המבנה במהירות על ידי הוועד המרכזי של יהודי פולין.

#### שימור ושימוש מחודש
בין השנים 1985-1990 עבר המבנה שיפוץ מקיף והוסב לשימוש כספרייה ובית תרבות עירוני. כיום פועל במבנה גם המוזיאון האזורי להנצחה.
ממוזער|בית הכנסת

## אדריכלות ועיצוב
בית הכנסת נבנה כמבנה אבן בסגנון בארוקי על תוכנית ריבועית. לאחר תוספת החללים בחלק המערבי, השתנתה תוכנית המבנה למלבנית, והחזיתות עוצבו מחדש בסגנון קלאסיציסטי. באולם התפילה המרכזי מצוי סוג מיוחד של תקרת קמרונות ("קמרון מפרשי") הנתמכת על ארבעה עמודים מסיביים, ביניהם ניצבה בעבר הבימה. בקיר המזרחי השתמר החלק העליון של מסגרת ארון הקודש העשויה סטוקו, ועליה שרידי ציורי קיר צבעוניים בדגמי צמחים ובעלי חיים.

## קישורים חיצוניים

## הערות שוליים

קטגוריה:לובלין (פרובינציה): מבנים
טרנוגרוד
קטגוריה:פולין: ספריות
פורט בייארד

[250px|ממוזער|שמאל[בית חולים|בית החולים בפורט בייארד, סביבות 1890]]
**פורט בייארד** (באנגלית: **Fort Bayard**) הוא מתקן צבאי של צבא ארצות הברית בניו מקסיקו. המתקן, שנוסד ב-1866, סיפק תחילה אבטחה (בעיקר על ידי חיילי באפלו אפרו-אמריקאים) נגד אינדיאנים על מתנחלים במהלך יישוב האזור ב. לאחר מכן הוא הוסב לבית החולים הצבאי הראשון של צבא ארצות הברית לשחפת ולאחר מכן הפך לבית החולים של המחלקה לענייני חיילים משוחררים של ארצות הברית. באזור שוכן גם בית קברות לאומי.

## קישורים חיצוניים

## הערות שוליים

קטגוריה:ניו מקסיקו: גאוגרפיה
קטגוריה:ארצות הברית: בתי חולים
קטגוריה:המחלקה לענייני חיילים משוחררים של ארצות הברית
חיים שמואלי

**חיים שמואלי** (נולד ב-1966) הוא ניצב במשטרת ישראל, ראש אגף התנועה. שירת במגוון תפקידים בכירים במשטרה, כולל סגן מפקד מחוז דרום ומפקד מרחב שרון.

## ביוגרפיה
חיים שמואלי נולד בירושלים.

שירת בצה"ל כלוחם ומפקד בחטיבת גבעתי, והשתחרר בדרגת סרן. לאחר שירותו הצבאי עבד כקצין ביטחון בתעשייה האווירית.

בשנת 1993 התגייס למשטרת ישראל ומאז שירת במגוון תפקידים, היה לוחם, מפקד וקצין הדרכה ביחידה 33, ומפקד יחידת העיקוב של היחידה המרכזית בירושלים. בהמשך היה ראש לשכת מודיעין ובילוש מרחב ציון, ראש זרוע מבצעית בימ"ר ירושלים, ומפקד תחנת שפט. לאחר מכן שירת כסגן מפקד מרחב דוד, ומפקד מרחב קדם. בשנים 2014-2020 שירת כמפקד מרחב דוד ומפקד מרחב שרון. בין 2022 ל-2024 היה סגן מפקד מחוז דרום.

בשנת 2024 מונה לראש אגף התנועה.

## חיים אישיים
שמואלי בעל תואר ראשון בלימודי המזרח התיכון והיסטוריה כללית מאוניברסיטת בן-גוריון בנגב, ותואר שני במזרח תיכון בן זמננו מאוניברסיטת תל אביב.

בוגר תוכנית מעוז - רשת מנהיגים בשלטון המקומי והציבורי.

הוא נשוי ואב לארבעה ילדים. מתגורר בירושלים.

## קישורים חיצוניים

## הערות שוליים

קטגוריה:ניצבי משטרת ישראל
קטגוריה:ראשי אגף התנועה
קטגוריה:ירושלים: אישים
קטגוריה:ישראלים שנולדו ב-1966